## Educació destina més de 540.000 euros en ajudes per al foment del valencià en el teatre i les llibreries

*** Les subvencions beneficien 21 empreses i entitats teatrals i 30 llibreries de la Comunitat Valenciana**

La Conselleria d’Educació, Cultura, Universitats i Ocupació ha publicat en el [DOGV](https://dogv.gva.es/va/resultat-dogv?signatura=2025/45224) la resolució per la qual es concedixen 544.029 euros en ajudes destinades a fomentar i visibilitzar el valencià en les sales de teatre i llibreries de la Comunitat Valenciana.

En este sentit, les ajudes tenen una doble finalitat. D’una banda, fomentar la promoció i exhibició d’obres teatrals en valencià i, de l’altra, incrementar la presència de llibres en valencià en les llibreries.

Per a fer-ho, la subvenció inclou dos modalitats. La modalitat B està dirigida a empreses o entitats empresarials privades radicades en la Comunitat Valenciana, que exploten sales de teatre que representen o produïsquen obres de teatre en valencià, amb 21 sales beneficiades en la convocatòria de 2025 per un import de 335.104 euros.

D’altra banda, 30 llibreries ubicades en la Comunitat Valenciana s’han beneficiat de 208.924 euros en ajudes corresponents a la modalitat C d’esta convocatòria.

Per a la concessió d’estes subvencions s’ha tingut en compte, d’una banda, el nombre d’obres de teatre representades en valencià i les sessions realitzades de cada obra; i de l’altra, el percentatge de llibres en valencià en estoc o les campanyes de promoció del llibre en valencià.

Així mateix, s’han valorat altres criteris, com els certificats de coneixement del valencià del personal de les sales de teatre i llibreries, homologats o expedits per la Junta Qualificadora de Coneixements de Valencià; els plans de promoció d’igualtat d’oportunitats entre hòmens i dones o la integració social i laboral de persones amb discapacitat i altres col·lectius vulnerables.

Fecha: 20/11/2025